SEAFCO มือขึ้น! คว้างานก่อสร้างใหม่ 2 โครงการ มูลค่ารวม 155 ลบ.
SEAFCO มือขึ้น! คว้างานก่อสร้างใหม่ 2 โครงการ มูลค่ารวม 155 ลบ.
17 พ.ย. 2560

นายณรงค์ ทัศนนิพันธ์ กรรมการผู้จัดการใหญ่ บริษัท ซีฟโก้ จำกัด (มหาชน) หรือ SEAFCO เปิดเผยว่า บริษัทได้รับงานใหม่ 2 โครงการ มูลค่าไม่รวมภาษีมูลค่าเพิ่มในส่วนของบริษัทเป็นเงิน 155 ล้านบาท ได้แก่ โครงการก่อสร้างรถไฟฟ้าสายสีส้ม ส่วนงานปล่องระบายอากาศสถานี 12 บนถนนรามคำแหง จากกิจการร่วมค้า ซีเคเอสที (CKST JV) เป็นผู้ว่าจ้าง เริ่มงานประมาณเดือนเมษายน 2561 และมีการชำระเงินเป็นเงินสกุลบาท โดยจะเริ่มดำเนินงานในช่วงเดือน เม.ย.61
และโครงการ Landmark Project ณ เมืองย่างกุ้ง ประเทศเมียนมา โดยผู้รับจ้างคือ บริษัท ซีฟโก้ เมียนมาร์ จำกัด (บริษัทถือหุ้นร้อยละ 80 ของทุนจดทะเบียน) จาก บริษัท บี ม่า เมียนมาร์ จำกัด (Byma Myanmar Ltd.) และเตรียมดำเนินงานในเดือนพ.ย.60 นี้